Peter Bastiansen

Peter Ivan Lodtz Bastiansen (født 20. september 1912 i Vadsø, død 13. april 1995 i Bergen) var en norsk-venezuelansk advokat, forretningsmann, motstandsmann og politiker.SNL: Peter Bastiansen lest 4. mai 2013.  

Han var født i Vadsø, vokste opp på Hvaler og tok juridisk embetseksamen (cand.jur.) ved Universitetet i Oslo i 1936. Under krigen deltok han i motstandsarbeid og medvirket blant annet til transport av jøder til Sverige. Han unnslapp såvidt Gestapo i 1943 og reiste til London. Han representerte Norges Kommunistiske Parti (NKP) i Oslo bystyre 1945–1948. I 1948 bosatte han seg i Venezuela og utviklet der C.A. Savoy Candy til et stort næringsmiddelforetak som senere ble overtatt av Empresas Polar. For sitt kontaktskapende arbeid mellom Norge og Venezuela ble han i 1985 tildelt Den Kongelige Norske Fortjenstorden, ridder av 1. klasse.NTB "Peter Bastiansen 80. år", telegram, 18.09.1992

Han var bror av kjemiprofessor Otto Bastiansen.

 Se også 
 Slekten Astrup

 Referanser 

Kategori:Norske advokater
Kategori:Norske forretningsfolk
Kategori:Den Kongelige Norske Fortjenstorden
Kategori:Personer fra Vadsø kommune